## A települések eltérő *„érdekérvényesítő képessége”*

Az adatok elemzése alapján határozottan állítható, hogy **az egyes települések gazdálkodói nem azonos eséllyel pályáznak az állami földek bérleti jogának megszerzésére.** A VI. jelentésben a 2014. január 1-i állapot szerint bemutatott eredmények alapján úgy tűnik, hogy az egyes települések „érdekérvényesítő képességében” **jelentős eltérések mutatkoznak**.

### A vesztes települések

Igazi vesztesnek azok a települések tekinthetők, ahol – ténylegesen, de még formálisan („betelepített) – helybeli pályázó egyáltalán nem jutott állami földbérlethez. Az **1. táblázat** ezen abszolút *„vesztes”* települések számát, területükön más települések nyertes pályázói által megszerzett, a vesztes településekről *„elvitt”* bérleti egységek (blokkok) számát és összterületét szemlélteti megyék szerinti bontásban.

***1. táblázat:*** *A „vesztes” településekről „elvitt” bérleti egységek és területek megyénkénti összegzése*

|  |  |  |  |
| --- | --- | --- | --- |
| **Megyék** | **Települések**  **száma**  **(db)** | **Blokkok**  **száma**  **(db)** | **Terület**  **(ha)** |
| 1. Bács-Kiskun | 30 | 64 | 755 |
| 2. Baranya | 39 | 48 | 1.000 |
| 3. Békés | 16 | 39 | 475 |
| 4. Borsod-Abaúj-Zemplén | 56 | 93 | 1.972 |
| 5. Csongrád | 9 | 73 | 3.490 |
| 6. Fejér | 28 | 85 | 3.794 |
| 7. Győr-Moson-Sopron | 17 | 19 | 228 |
| 8. Hajdú-Bihar | 19 | 43 | 2.084 |
| 9. Heves | 27 | 55 | 957 |
| 10. Jász-Nagykun-Szolnok | 11 | 21 | 386 |
| 11. Komárom-Esztergom | 8 | 20 | 562 |
| 12. Nógrád | 20 | 27 | 429 |
| 13. Pest | 16 | 30 | 1.006 |
| 14. Somogy | 34 | 45 | 983 |
| 15. Szabolcs-Szatmár-Bereg | 19 | 26 | 721 |
| 16. Tolna | 22 | 34 | 594 |
| 17. Vas | 16 | 22 | 131 |
| 18. Veszprém | 33 | 45 | 1.340 |
| 19. Zala | 29 | 41 | 1.042 |
| ***Összes vesztes település*** | **449** | **830** | **21.949** |
| ***Összes település*** | ***1.004*** | ***3.307*** | ***94.883*** |
| *Vesztes aránya (%) az összesből* | *44,7* | *25,1* | *23,1* |

A **2. táblázat** azokata legnagyobb vesztesnek tekinthető településeket sorolja fel, amelyek területéből **300 hektárnál nagyobb** állami földterületeket adtak más településen élőknek bérbe úgy, hogy helybeliek – bár pályáztak, ám - egyáltalán nem jutottak állami földbérlethez.

***2. táblázat:*** *A legnagyobb vesztesnek tekinthető települések „területvesztési rangsora”*

|  |  |  |  |
| --- | --- | --- | --- |
| **Település** | **Megye** | **Eredményes pályázatok** | |
| (db) | (ha) |
| 1. Baks | Csongrád | 27 | 1.581 |
| 1. Óföldeák | Csongrád | 15 | 958 |
| 1. Alcsútdoboz | Fejér | 19 | 904 |
| 1. Kőröstetétlen | Pest + Bp. | 7 | 478 |
| 1. Csincse | Borsod-Abaúj-Zemplén | 12 | 457 |
| 1. Kajászó | Fejér | 5 | 429 |
| 1. Tetétlen | Hajdú-Bihar | 6 | 419 |
| 1. Császár | Komárom-Esztergom | 8 | 418 |
| 1. Sármellék | Zala | 1 | 408 |
| 1. Bicske | Fejér | 11 | 394 |
| 1. Újszentmargita | Hajdú-Bihar | 2 | 393 |
| 1. Csanádpuszta | Csongrád | 9 | 359 |
| 1. Vértesacsa | Fejér | 4 | 332 |
| 1. Tiszacsege | Hajdú-Bihar | 2 | 322 |
| 1. Vál | Fejér | 6 | 319 |
| 1. Ófehértó | Szabolcs-Szatmár-Bereg | 5 | 309 |
| ***A 16 legnagyobb vesztes település összesen*** | | ***146*** | ***6.695*** |
| *A többi 433 vesztes település összesen* | | *684* | *15.254* |
| ***A 449 vesztes település mindösszesen*** | | ***830*** | ***21.949*** |
| *Az összes bérbe adott blokk és terület* | | *3.307* | *94.883* |

A táblázatokbanszereplő adatok alapján az alábbi fontosabb megállapítások tehetők.

* A földbérleti pályázatok által érintett **1.004 település** közül **449! településen nem volt helybeli nyertes pályázó.** Az érintett települések több mint 40%-a tehát **igazi vesztes**nek tekinthető, hiszen **helyiek –** bár pályáztak - **nem** **jutottak saját határuk földjeihez**, így ezek a települések semmiféle módon (közvetlen: adók, járulékok; közvetett: munkahely, vásárlóerő növekedés, népesség megtartás, stb.) nem részesülnek a saját közigazgatási területükön található állami földek bérbeadása révén keletkező jövedelemből.
* A 449 vesztes településen 830 bérleti egységben összesen **21.949! ha** állami földterület bérleti joga került **más településen élőkhöz.** Ezaz összes bérbe adott 94.883 ha **területnek** több mint **23!%-a**.
* **A legnagyobb vesztes** kétségtelenül a Csongrád megyei*Baks*,amelynek területéből a helyiek elől **több mint 1.500 hektárt** adtak bérbe egyetlen csongrádi székhelyű érdekeltségnek.
* De **igen nagy vesztesek** azok a települések - mint pl. *Óföldeák* vagy éppen *Alcsútdoboz* - is, amelyeken nagy, közel **1.000 ha** nagyságú állami területeket adtak más településről származó pályázóknak bérbe.
* Ám amely településekről – mint pl. *Kőröstetétlen, Csincse, Kajászó, Tetétlen, Császár, Sármellék, Bicske, Újszentmargita, Csanádpuszta, Vértesacsa, Tiszacsege, Vál*vagy éppen *Ófehértó*– **300-500 ha** nagyságú területek bérleti joga került más településen élő pályázókhoz, azok is érzékeny veszteséget szenvedtek.
* Ráadásul e vesztes települések közül **jó néhányban nem is áll több bérbe adható állami földterület rendelkezésre.**

### A nyertes települések

Vannak viszont igazi *„nyertes”* települések, amelyek pályázói nemcsak a saját település, de más települések állami földterületeit is megszerezték. A **3. táblázat** e települések számát, a pályázóik által megszerzett bérleti egységek (blokkok) számát és összterületét szemlélteti megyék szerinti bontásban.

***3. táblázat:*** *A megyék „nyertes” településeinek száma, a pályázóik által megszerzett bérleti egységek és területek*

|  |  |  |  |
| --- | --- | --- | --- |
| **Megyék** | **Települések**  **száma**  **(db)** | **Blokkok**  **száma**  **(db)** | **Terület**  **(ha)** |
| 1. Bács-Kiskun | **69** | 360 | 8.760 |
| 2. Baranya | **51** | 90 | 1.781 |
| 3. Békés | **54** | 343 | 5.991 |
| 4. Borsod-Abaúj-Zemplén | **87** | 361 | 13.508 |
| 5. Csongrád | **35** | 272 | 9.940 |
| 6. Fejér | **38** | 165 | 7.147 |
| 7. Győr-Moson-Sopron | **31** | 48 | 700 |
| 8. Hajdú-Bihar | **49** | 172 | 10.251 |
| 9. Heves | **47** | 157 | 2.345 |
| 10. Jász-Nagykun-Szolnok | **64** | 371 | 8.247 |
| 11. Komárom-Esztergom | **17** | 46 | 1.244 |
| 12. Nógrád | **19** | 52 | 950 |
| 13. Pest | **49** | 215 | 7.436 |
| 14. Somogy | **57** | 135 | 3.723 |
| 15. Szabolcs-Szatmár-Bereg | **37** | 79 | 2.281 |
| 16. Tolna | **39** | 117 | 1.928 |
| 17. Vas | **29** | 49 | 318 |
| 18. Veszprém | **68** | 181 | 5.758 |
| 19. Zala | **38** | 95 | 2.601 |
| **Az összes nyertes település** | **878** | **3.308** | **94.883** |

A **4. táblázat** azoknak a településeknek a rangsorátmutatja, ahonnan– a lak- ill. székhely-adatok alapján **-** a legtöbb nyertes kikerült. Ezek tehát azok **a legnagyobb nyertes települések**, amelyek pályázóik révén a legtöbb állami földterület bérleti jogát megszerezték, ahova tehát a vesztes településekről a föld haszna vándorol.

***4. táblázat:*** *A 300 ha fölötti állami föld bérleti jogához jutott települések rangsora a nyertesek lakhely/székhely szerinti megoszlása alapján*

|  |  |  |  |  |  |
| --- | --- | --- | --- | --- | --- |
| **A nyertesek lakhelye/székhelye** | **Megye** | **Elnyert bérleti egységek** | | | |
|  | **száma**  **(db)** | **területe** | | |
|  | **összes (ha)** | **arány (%)** | |
|  | **településenkénti** | **halmozott** |
| 1. Kunszentmiklós | Bács-Kiskun | 27 | 3.162 | 3,3 | 3,3 |
| 1. Karcag | J.N.Sz. | 76 | 2.744 | 2,9 | 6,2 |
| 1. Hódmezővásárhely | Csongrád | 76 | 2.685 | 2,8 | 9,0 |
| 1. Püspökladány | Hajdú-Bihar | 27 | 2.577 | 2,7 | 11,7 |
| 1. Szentes | Csongrád | 64 | 2.127 | 2,3 | 14,0 |
| 1. Mezőcsát | B.A.Z. | 25 | 2.113 | 2,2 | 16,2 |
| 1. Felcsút | Fejér | 39 | 1.942 | 2,0 | 18,2 |
| 1. Gelej | B.A.Z. | 26 | 1.735 | 1,8 | 20,0 |
| 1. Dévaványa | Békés | 65 | 1.690 | 1,8 | 21,8 |
| 1. Hortobágy | Hajdú-Bihar | 7 | 1.514 | 1,6 | 23,4 |
| 1. Kunpeszér | Bács-Kiskun | 37 | 1.473 | 1,6 | 25,0 |
| 1. Bugyi | Pest+Bp. | 30 | 1.447 | 1,5 | 26,5 |
| 1. Apaj | Pest+Bp. | 29 | 1.329 | 1,4 | 27,9 |
| 1. Csongrád | Csongrád | 19 | 1.308 | 1,4 | 29,3 |
| 1. Mezőnagymihály | B.A.Z. | 23 | 1.265 | 1,3 | 30,6 |
| 1. Csákvár | Fejér | 15 | 1.183 | 1,2 | 31,8 |
| 1. Balmazújváros | Hajdú-Bihar | 10 | 1.053 | 1,1 | 32,9 |
| 1. Székesfehérvár | Fejér | 27 | 1.016 | 1,1 | 34,0 |
| 1. Tiszabábolna | B.A.Z. | 8 | 940 | 1,0 | 35,0 |
| 1. Túrkeve | J.N.Sz. | 28 | 929 | 1,0 | 36,0 |
| 1. Tiszafüred | J.N.Sz. | 10 | 915 | 1,0 | 37,0 |
| 1. Devecser | Veszprém | 22 | 904 | 1,0 | 38,0 |
| 1. Mezőkövesd | B.A.Z. | 12 | 886 | 0,9 | 38,9 |
| 1. Hajdúszoboszló | Hajdú-Bihar | 14 | 851 | 0,9 | 39,8 |
| 1. Újfehértó | Sz.Sz.B. | 18 | 701 | 0,7 | 40,5 |
| 1. Kalocsa | Bács-Kiskun | 16 | 622 | 0,7 | 41,2 |
| 1. Füzesgyarmat | Békés | 9 | 564 | 0,6 | 41,8 |
| 1. Szeghalom | Békés | 17 | 560 | 0,6 | 42,4 |
| 1. Tiszadorogma | B.A.Z. | 4 | 534 | 0,6 | 43,0 |
| 1. Nagyiván | J.N.Sz. | 4 | 531 | 0,6 | 43,6 |
| 1. Nagyigmánd | K.E. | 11 | 517 | 0,5 | 44,1 |
| 1. Szászfa | B.A.Z. | 19 | 511 | 0,5 | 44,6 |
| 1. Tiszacsege | Hajdú-Bihar | 6 | 495 | 0,5 | 45,1 |
| 1. Gomba | Pest+Bp. | 13 | 466 | 0,5 | 45,6 |
| 1. Gyomaendrőd | Békés | 29 | 459 | 0,5 | 46,1 |
| 1. Hajdúböszörmény | Hajdú-Bihar | 7 | 445 | 0,5 | 46,6 |
| 1. Alsópáhok | Zala | 2 | 427 | 0,5 | 47,1 |
| 1. Tamási | Tolna | 14 | 424 | 0,4 | 47,5 |
| 1. Besenyőtelek | Heves | 21 | 423 | 0,4 | 47,9 |
| 1. Székkutas | Csongrád | 11 | 423 | 0,4 | 48,3 |
| 1. Kecskemét | Bács-Kiskun | 17 | 420 | 0,4 | 48,7 |
| 1. Kislőd | Veszprém | 9 | 417 | 0,4 | 49,1 |
| 1. Abony | Pest+Bp. | 8 | 391 | 0,4 | 49,5 |
| 1. Jászkarajenő | Pest+Bp. | 10 | 380 | 0,4 | 49,9 |
| 1. Tomajmonostora | J.N.Sz. | 8 | 379 | 0,4 | 50,3 |
| 1. Furta | Hajdú-Bihar | 7 | 376 | 0,4 | 50,7 |
| 1. Zirc | Veszprém | 9 | 366 | 0,4 | 51,1 |
| 1. Békésszentandrás | Csongrád | 6 | 364 | 0,4 | 51,5 |
| 1. Csabdi | Fejér | 10 | 351 | 0,4 | 51,9 |
| 1. Ároktő | B.A.Z. | 3 | 348 | 0,4 | 52,3 |
| 1. Nagyatád | Somogy | 12 | 341 | 0,4 | 52,7 |
| 1. Kiskunlacháza | Pest+Bp. | 7 | 339 | 0,4 | 53,1 |
| 1. Békéscsaba | Békés | 29 | 321 | 0,3 | 53,4 |
| 1. Jászberény | J.N.Sz. | 13 | 316 | 0,3 | 53,7 |
| 1. Bábonymegyer | Somogy | 9 | 310 | 0,3 | 54,0 |
| 1. Mindszent | Csongrád | 6 | 308 | 0,3 | 54,3 |
| 1. Zádorfalva | B.A.Z. | 19 | 307 | 0,3 | 54,6 |
| 1. Bercel | Nógrád | 11 | 305 | 0,3 | 54,9 |
| 1. Sárbogárd | Fejér | 6 | 305 | 0,3 | 55,2 |
| További 819 nyertes település összesen | | 2.192 | 42.508 | 44,8 | 100,0 |
| **A 878 nyertes település mindösszesen** | | **3.308** | **94.883** | **100,0** | **-** |

A táblázat információi alapján az alábbi **fontosabb megállapítások** tehetők.

* Az eddig 1.004 településen, pályázati úton, 3.308 szerződéssel bérbe adott 94.883 ha állami földterület **nyertesei 878 településről** kerültek ki. A bérbe adott terület **több mint felét** (50,3%-át) mindössze **45! település** (a nyertes települések **5,1!%-**a) nyertes pályázói szerezték meg.
* Az **első 18 település**, a nyertes települések **2,1!%**-a - sorrendben *Kunszentmiklós, Karcag, Hódmezővásárhely, Püspökladány, Szentes, Mezőcsát, Felcsút, Gelej, Dévaványa, Hortobágy, Kunpeszér, Bugyi, Apaj, Csongrád, Mezőnagymihály, Csákvár, Balmazújváros* és *Székesfehérvár* - nyertes pályázói révén **1.000-1.000 ha feletti**, összesen **32.363 ha** állami földterület jogához jutott, ami az országosan pályázati úton eddig bérbe adott területeknek **34!%**-a. Az első 18 település pályázói tehát az országosan eddig pályázati úton bérbe adott állami **földterületek** több mint **1/3!-át** megszerezték, vagyis e földterületek haszna e településeket gazdagítja.
* **Az összes** bérbe adott **terület 20!%-án** mindössze **8! település** nyertes pályázói osztoznak. Ezek a települések az alábbiak.
* **A rangsor élén** a 8.400 lakosú, 17.200 ha közigazgatási területű, Bács-Kiskun megyei város, ***Kunszentmiklós*** található, amely pályázói – mindenek előtt a *Kasza Mg. Kft.* (1.200 ha), a *Görbe-Szappanos* érdekkör (569 ha), *Tekesék* (528 ha), a *Kungabona Kft.* (256 ha) és *Selyemék* (206 ha) – révén **27! db** nyertes pályázattal **3.162! ha** állami földterület bérleti jogát szerezte meg. Ez az országosan eddig bérbe adott területeknek **3,3%**-a, a megyében bérbe adott területeknek pedig **36,1!%-a**.
* **Második helyen** a 20.500 lakosú, 36.900 ha közigazgatási területű, Jász-Nagykun-Szolnok megyei város, ***Karcag*** áll, amely pályázói – elsősorban *Szilágyiék* (331 ha), *Hubaiék* (322 ha), *Bozzayné Andrási Erika* (296 ha), *Szabó Zoltán* (246 ha), *Bene Sándor* (175 ha), *Szabó Sándor* (171 ha), *dr. Farkas Béla* (151 ha), *Margitics Tamás* (117 ha), *Kerekes József* (100 ha), a *Pigomix Kft.* (95 ha) és *Farkas Ferenc*  (89 ha) – révén, **76! db** nyertes pályázattal **2.744! ha** állami földterület bérleti jogát szerezte meg. Ez az országosan eddig bérbe adott területeknek **2,9%**-a, a megyében bérbe adott területeknek pedig kereken 1/3-ada, **33,3!%-a**. A Karcagon meghirdetett földeket - az országos gyakorlattól feltűnően eltérő módon - csakis karcagi pályázók tudták megszerezni.
* **Harmadik helyen** a 45.700 lakosú, 48.800 ha közigazgatási területű, Csongrád megyei - megyei jogú - város, ***Hódmezővásárhely*** áll, amely pályázói – mindenek előtt a *Gorzsai cégcsoport* (*Mg. Zrt., Tak.term. Kft., Paprika Szövetkezet,* 1.361 ha), *Kispál Ferenc* (163 ha), *Szabó István* (123 ha), *Ozgyinné Széll Ibolya*  (99 ha), *Gregus Zoltán*  (69 ha), *dr. Szabó Lajos* (60 ha), *Kis Bálint* (58 ha), *Gyömreiék* (57 ha), *Kátai Marcell* (53 ha), *Soós László* (52 ha), *Vörös Ádám* (52 ha), és *Marton Dezső* (51 ha) – révén **76! db** nyertes pályázattal **2.685! ha** állami földterület bérleti jogát szerezte meg. Ez az országosan eddig bérbe adott területek **2,8%**-a, a megyében bérbe adott területeknek pedig **27!%-a**.
* **Negyedik helyen** az 15.000 lakosú, 18.700 ha közigazgatási területű, Hajdú-Bihar megyei város, ***Püspökladány*** áll, amely pályázói – mindenek előtt *Szabóék* (477 ha), Juhászék (298 ha), a *PETAG Kft.* (273 ha), a *Puszta-Terra Kft.* (240 ha), Nagy *József*  (217 ha), a *Rácz Pjt.* (207 ha), Jakab *József* (183 ha), Szilágyi *Lajos* (182 ha), Keserűék (150 ha), Bedéné *Sóskúti Katalin* (125 ha) és *Sallai Zoltán* (102 ha) – révén **27! db** nyertes pályázattal **2.577! ha** állami földterület bérleti jogát szerezte meg. Ez az országosan eddig bérbe adott területek **2,7%**-a, a megyében bérbe adott területeknek pedig **25!%-a**.
* **Ötödik helyen** a 28.500 lakosú, 35.300 ha közigazgatási területű, Csongrád megyei város, ***Szentes*** áll, amely pályázói – mindenek előtt a *Pankotai cégcsoport* (525 ha), *Frankó Zoltán* (161 ha), *Nyemcsokék* (157 ha), *Erdei Edit* (131 ha), *Szalánczy Károly* (117 ha), *István László* (111 ha) és *dr. Harmath Levente* (105 ha) – révén **64! db** nyertes pályázattal **2.127! ha** állami földterület bérleti jogát szerezte meg. Ez az országosan eddig bérbe adott területek **2,3%**-a, a megyében bérbe adott területeknek pedig **22!%-a**.
* **Hatodik helyen** a 6.000 lakosú, 10.300 ha közigazgatási területű, Borsod-Abaúj-Zemplén megyei város, ***Mezőcsát*** áll, amely pályázói – mindenek előtt *Taskó Józsefné és társai* (792 ha), formálisan a *Start-2003 Bt.* (496 ha), Bóta *József és Jávorszki János* (252 ha), *Deák József*  (119 ha) és *Szabó Kálmán*  (118 ha) – révén **25! db** nyertes pályázattal **2.113! ha** állami földterület bérleti jogát szerezte meg. Ez az országosan eddig bérbe adott területek **2,2%**-a, a megyében bérbe adott területeknek pedig **16!%-a**.
* **Hetedik helyen** az 1.850 lakosú, 2.200 ha közigazgatási területű, Fejér megyei község, ***Felcsút*** található, amely pályázói – elsősorban *Mészáros Lőrinc* cége, a Búzakalász 66 Kft. és családtagjai (1.327 ha), *Flier János* és családtagjai (362 ha) és *Tóth Ádám* (108 ha) – révén **39! db** nyertes pályázattal **1.942! ha** állami földterület bérleti jogát szerezte meg. Ez az országosan eddig bérbe adott területek **2%**-a, a megyében bérbe adott területeknek pedig több mint 1/4-ede, **27,2!%-a**.
* **Nyolcadik helyen** az 590 lakosú, 3.200 ha közigazgatási területű, Borsod-Abaúj-Zemplén megyei község, ***Gelej*** áll, amely pályázói – elsősorban *Demeter Péter* cége, a Geter-Farm Kft. és társai (924 ha), *Kiss Ferenc* és családtagjai (464 ha), *Vályi-Nagyék* (259 ha) és *Víg Csaba* (186 ha) – révén **26! db** nyertes pályázattal **1.735! ha** állami földterület bérleti jogát szerezte meg. Ez az országosan eddig bérbe adott területek **1,8%**-a, a megyében bérbe adott területeknek pedig **13!%-a**.
* Összességében tehát megállapítható, hogy bár az 1.792 nyertes érdekeltség 878 településről került ki, ám az első 8 település – a települések 0,9%-a – pályázói a bérbe adott területek kereken 1/5-ödét, 20!%-át, az első 18 település – a települések 2,1%-a – pályázói pedig több mint 1/3-adát, 34!%-át megszerezték.